AksaraLLM/aksara-bahasa-daerah-v1 huggingface dataset:
Narji (; duwé jeneng dawa Sunarji). Narji iku pelawak Indonésia kang nggabung ing kelompok lawak Cagur. Amarga nggabung ing kalompok lawak iki, Narji misuwur kanthi jeneng Narji Cagur.

Trio Cagur alias kalompok humor kang anggotane iku para Calon Guru amarga nalika iku kabéh anggotané mahasiswa Universitas Negeri Jakarta. Cagur iku duwé anggota Narji, Bedu, lan Denny. Narji lan Deni kuliyah ing jurusan ékonomi, dené Bedu kuliyah ing jurusan teknik sipil.
Wiwitan karir kateluné iki nalika menang dadi juwara III Lomba Humor Ala Mahasiswa (HAM) kang diananakaké Pepeng 'Jari-Jari' lan RCTI nalika taun 1997. Sawisé telung taun, Cagur banjur mèlu lomba Humor Nasional kang dianakaké Lembaga Hunor Indonésia (LHI). Acara iki ndadèkaké Cagur menang dadi juwara telu. Katelune kerep dadi presenter ing acara Kontak Jodoh kang disiyaraké ing SCTV.
Sanajan ngono Narji kerep uga tampil dhewékan. Narji tau tampil dadi Panglima Perang Républik BBM ing acara Républik BBM kang disiyaraké ing Indosiar. Narji uga tau dadi bintang tamu ing sitkom OB. Narji uga tau dadi presenter ing acara Akhirnya Datang Juga Plus-Plus.
Narji nikah karo pacaré sawisé pacaran kang suwené telung taun. Narji nikah karo wong wadon kang jenengé Widiyanti utawa kang kondhang kanthi jeneng Diyan. Diyan iku duwé profesi dadi pramugari. Narji lan Diyan nikah nalika tanggal 10 Fèbruari 2008. Akad nikah dianakaké ing Pekalongan, Jawa Tengah. Kekaroné nikah nganggo adat Jawa. Dené resepsiné dianakaké ing Jakarta.
Nalika sasi pasa Narji uga kerep éntuk job kanggo nglawak.

Cathetan suku 

Pelawak Indonésia
Aktor Indonésia
Nurul Qomar (. Nurul Qomar langkung misuwur kanthi asma Komar atau Qomar. Asma punika dados asma panggungipun. Qomar punika salah satunggaling juru main filem saha pelawak saking Indonésia. Sesarengan kaliyan Derry, Éman, saha Ginanjar, Qomar ndamel salah satunggaling grup lawak ingkang dipunwastani Empat Sekawan. Grup lawak punika misuwur amargi acara komedi situasi Lika-Liku Laki-Laki. Qomar ugi dados salah satunggaling anggota DPR kalamangsa 2004-2009 saha 2009-2014 saking Parté Dhémokrat kanggé Laladan Pemilihan Jawa Barat VIII.
Nurul Qomar ugi naté dados calon Bupati Indramayu lumantar Pilkada utawi Pemilihan Kepala Laladan. Nanging Qomar boten mimpang wonten ing pamilihan bupati punika. Nurul Qomar punika salah satunggaling tiyang jaler ingkang gadhah èstri ingkang cacahipun sekawan.
Kajawi dados anggot DPR, Nurul Qomar ugi aktif ing kagiayatan-kagiyatan dakwah saha ngawontenaken kampanye-kampanye kagiyatan sosial. Nurul Qomar naté dipunutus kaliyan Departemen Wiyata Nasional supados dados Duta Aksara Nasional. Nurul Qomar dados Duta Aksara Nasional wiwit taun 2006. Kajawi punika, Nurul Qomar ugi natè dados penyiar radhio lan siyaran wonteng ing adicara Kuliah Subuh. Nurul QOmar punika siyaran wonten ing Radio Suara Kejayaan Jaksel nalika taun 1990.

Acara Komedi 
 Lika-Liku Laki-Laki
 asmara banyak canda
 penghuni surga
 para pencari tuhan

Filmografi 
 Sajadah Ka'bah (2011)

Pranala njaba

Cathetan suku 

Pelawak Indonésia
Aktor Indonésia
Reza Bukan iku duwé jeneng asli Deron Eka. Rahadian Reza Bukan iku wong lanang klairan Jakarta, 26 November 1980. Reza Bukan iku nduwéni profesi dadi presenter, lan aktor ing Indonesia. Reza bukan uga tau dadi bintang filem ing filem kang judhulé Rindu Kami Padamu arahan sutradara Garin Nugroho lan presenter ing acara Star 7 kang disiyaraké ing TV7 bareng karo Asty Ananta.
Reza Bukan wiwitané tau kerja ing Komedi Kafe. Ing kono Reza Bukan sianu dadi artis kanthi ngobrol karo para tamu lan tampil dadi MC.

Reza Bukan tau dadi presenter Ngacir kang disiyaraké ing RCTI lan Star 7 ing TV7 bareng karo Asty Ananta. Sadurungé dadi presenter, Reza Bukan uga tau dadi bintang iklan ya iku iklan Simpati Hoki.
Nalika taun 2004, Reza diajak main ing filem garapan sutradara Garin Nugroho kang judhulé Rindu Kami Padamu. Ing filem iki, Reza akting karo artis senior kaya ta Didi Petet, Neno Warisman, Jaja Mihardja, Nova Eliza, lan Fauzi Baadilla.
Jeneng Reza Bukan asalé saka jenengé nalika cilik Reza nduwéni jeneng Reza Pahlevi, bukan Reza Iskandar, bukan mbak Reza. Tembung bukan kang tegesé ora iki banjur dianggo dadi jenengé Reza.
Reza bukan iku salah sijiné anggotané kelompok OIO.

Cathetan suku 

Aktor Indonésia
Ragnild Antoinette Lawalata utawa kang luwih ditepungi kanthi jeneng Reggy Lawalata (). Reggy Lawalata iku salah sijiné juru main sinétron lan filem Indonésia. Reggy Lawalata iku wong wadon keturunan Ambon-Jawa. Reggy Lawalata iku ibuné perancang Oscar Lawalata lan aktor Mario Lawalata.

Sawisé pegatan karo Alexander Polii, Reggy kudu ngrumat anak kang cacahé loro ya iku Oscar lan Mario. Reggy Lawalata tau nglakoni akèh profèsi kanggo nguripi anak-anaké kaya ta dodolan gadho-gadho, ès cèndol, lan liya-liyané. Pungkasané Reggy banjur akting sinétron. Sinétron kang tau dibintangi Reggy Lawalata kaya ta sinétron kang judhulé Melati, Dewi Fortuna (SCTV), Flamboyan 108, Kulawarga Sabeni, lan Apa Katanya Cinta.

Reggy palakrama manèh sawisé punjul 20 taun dadi randha. Reggy Lawalata banjur palakrama karo Nick Bricknell, wong lanang kang asalé saka Australia. Reggy palakrama karo Nick nalika tanggal 3 Fèbruari 2002. Sawisé nikah, Reggy arang metu ing tivi awit kudu mondar-mandir Jakarta-Australia panggonané bojoné. Nanging nalika taun 2006, Reggy akting manèh ing filem kang judhulé Ruang. Sadurungé iku, Reggy uga tau akting ing filem kang judhulé Janus Prajurit Terakhir lan Kejar Jakarta.

Cathetan sikil 

Aktris Indonésia
Raden Mas Haryo Heroe Syswanto Ns. Soerio Soebagio () utawa kang luwih ditepungi kanthi jeneng Sys NS iku aktor lan sutradara Indonésia. Saliyané iku, Sys NS uga dadi salah sijiné kang ngrintis Parté Dhémokrat. Wiwit taun 2007 Sys metu saka Parté Dhémokrat lan nggawé Parté Nagara Kesatuan Républik Indonésia.

Sanajan lair ing Semarang, nanging wong tuwané Sys manggon ing Jakarta. Nanging ibuné Sys kang nalika iku lagi mbobot pitung sasi pancèn sengaja bali ing omahé éyang putriné kang ana ing Semarang kanggo nglairaké dhèwèké. Iki pancèn dadi kabiyasan ibuné ya iku Siti Suciati, kang nglairaké ing Semarang kalebu Sys lan sadulur-seduluré. Nalika Sys sekolah ing SMU, wong tuwané Sys kang pindhah ing kutha Semarang. Nanging Sys tetep milih manggon ing Jakarta lan nerusaké sekolahé.

Sawisé pisah karo wong tuwané, Sys kang isih sekolah uga nyambut gawé dadi disc jockey. Nalika isih dadi mahasiswa kang kuliyah ing IKJ, Sys uga srawung karo para artis lan nyambut gawé dadi disc jockey. Nanging Sys banjur milih ninggal bangku kuliyah lan kerja dadi disc jockey. Sys tau éntuk bebungah dadi "The Best of Disc Jockey of Indonésia" nalika taun 1975.

Sys palakrama karo Shanty Widhiyanti, SE, anak saka Drs. Syaiful Hamid. Saka bebrayan iki Sys éntuk anak kang cacahé telu ya iku Syanindita Trasysty, Sabdayagra Ahessa lan Sadhenna Sayanda.

Sys NS nggawé buku biografi kang judhulé "Pop Biografi & Kreatografi SYS NS Yesterday, Today & Tomorrow" nalika dina Minggu tanggal 15 Mèi 2005 ing Hard Rock Cafe, Jakarta.

Cathetan sikil 

Pelawak Indonésia
Aktor Indonésia
Pulitikus Indonésia
Sutradara Indonésia
Lair 1956
Kartika Rachel Setia Redjeki Panggabean utawa kang luwih ditepungi kanthi jeneng Tika Panggabean (). Tika Panggabean iku salah sijiné anggota grup musik komèdi Project Pop. Tika ngugemi agama Kristen. Tika Panggabean iku lulusan saka FISIP, Univèrsitas Parahyangan.

Saliyané nyanyi, Tika Panggabean uga tau mandhu adicara "Kuis Sunsilk Si Doel". Acara iku disiyaraké ing salah sijiné stasiun tivi swasta ya iku RCTI nalika taun 1998. Saliyané ing donyaning musik, Tika Panggabean uga njajal kariré ing donyaning akting. Tika Panggabean wis dadi bintang ing sinétron kang judhulé The Lajang, OB. Ing sérial Office Boy, Tika Panggabean akting dadi tokoh Mpok Odah ya iku kepala pérangan umum kang kerep meres anak buahé. Aktingé Tika ing sinétron iki ndadèkaké sinétron iki éntuk rating kang dhuwur. Saliyané iku, Tika Panggabean uga tau dadi présènter ing adicara tivi kaya ta Surprise-Surprise ing Trans TV. Tika Panggabean uga tau dadi juri tamu Indonesian Idol. Nalika iku, Tika Panggabean nggantèkaké Titi DJ lan Jamie Aditiya.

Bareng karo Project Pop, Tika wis nggawé album kang judhulé Project Pop I, Lumpia VS Bakpia, Project Pop II lan Tu Wa Ga Pat.

Nganti saiki Tika Panggabean isih aktif dadi komèdian lan présènter.

Cathetan sikil 

Penyanyi Indonésia
Pelawak Indonésia
Timbul Suhardi (., iku salah sijiné pelawak sénior kang nggabung ing grup lawak Srimulat. Saliyané nglawak ing Srimulat, Timbul Suhardi uga nglawak ing kasenian tradhisional kethoprak. Saliyané iku, Timbul uga akting ing sinétron-sinétron. Pelawak kang akrab diundang kanthi jeneng Timbul iki uga tau akting ing filem layar amba nasional.

Timbul lair saka kulawarga seniman tradhisional. Wong tuwané Timbul ya iku Djumadi lan Suhardi iku pamimpin kethoprak wayang wong “Margo Utomo”, kethoprak keliling tlatah. Sawisé diwasa Timbul nutugaké pagawéyané wong tuwané. Timbul nggabung ing salah sijiné grup kethoprak kanggo sinau lan ngangsu kawruh. Timbul uga bisa main wayang wong lan dadi sutradara kethoprak. Timbul nggabung ing Srimulat nalika taun 1986, amarga honor kang ditampa ora cukup kanggo nyukupi kabutuhan. Nalika patengahan taun 1998, bareng karo mantan anggota grup pelawak Srimulat, Timbul nggawé Yayasan Paguyuban Kasenian Samiaji. Yayasan iki duwé anggota kang cacahé 80 wong. Salah siji asil karya saka yayasan iki ya iku Kethoprak Humor.

Timbul palakrama karo Sukarti. Saka bebrayané iki, Timbul nduwé anak kang cacahé enem ya iku Kadar Sumarsono, Teguh Sunardi, Bingah, Ovi, Widi Haryati, lan Oki Nugroho Mulat.

Nalika tanggal 26 Maret 2009, Timbul séda amarga komplikasi lelara stroke, vertigo lan diabetes. Timbul séda nalika umur 66 taun.

Cathetan sikil 

Pelawak Indonésia
Aktor Indonésia
Tokoh Magelang
Mandra (). Mandra iku salah sijiné juru main filem, pelawak, lan juru main lenong Betawi.
Mandra miwiti kariré lumantar lawakané ing lenong Betawi. Mandra iku lulusan SMA Cijantung. Nalika isih enom Mandra pancen wis nggabung karo lenong Setia Warga pimpinan Haji Bokir. Jenengé misuwur sawisé Mandra akting ing sinétron Si Doel Anak Sekolahan. Sawisé sukses main sinétron, Mandra banjur nggawé salah sijiné omah prodhuksi Viandra Production. Lumantar omah prodhuksi iki, mandra nyambut gawé lan nggawé sinétron kang judhulé Babe. Ing sinétron iki, Mandra akting karo Agus Kuncoro, Jojon, lan Yati Surachman. Sawisé sinétron iku, Mandra uga akting ing sinétron kang judhulé Mandragate, Tarsan Kota, Jadi Pocong, Zoro Kemayoran, Rojali dan Yuleha, Unjuk Gigi, dan Gedong Kosong, lan Perjaka kan diprodhuksi bareng karo Didi Petet lan Ade Irawan.

Mandra nikah karo wong wadon kang jenengé Mila. Saka pernikahan iki, Mandra nduwé anak wadon kang jenengé Tia Septiana kang lair nalika sasi September taun 2000. Mandra uga nduwé anak angkat kang jenengé Sherly Oktaviana. Sadurungé nikah karo Mila, Mandra uga tau nikah karo Rina. Nanging Mandra ora gelem ngakoni anak kang dilairaké Rani.

Cathetan suku 

Pelawak Indonésia
Aktor Indonésia
Kiwil duwé jeneng asli Wildan Delta. Kiwil iku salah sijiné pelawak kang misuwur bisa nirokaké swarane da'i kondhang, Zainuddin MZ. Kiwil iku wong lanang kang lair ing kutha Jakarta taun 10 Agustus 1972.

Kauripan 
Kauripan pribadhiné Kiwil uga dadi sorotan pers. Kabèh mau amarga pelawak Indonesia iki milih urip poligami. Kiwil nduwéni bojo kang cacahé loro. Bojoné Kiwil kang nomer loro jenengé Meggi. Meggi nganggep Kiwil ora adil sajeroning bebojonan lan luwih tresna karo bojoné kang sepisanan. Nanging Meggi isih mènèhi kalodhangan kanggo Kiwil supaya bisa ngowahi tandak-tanduké mau.

Pakaryan 
Saliyané aktif dadi pelawak, Kiwil uga njajal akting ing layar lebar. Film kang tau dibintangi Kiwil kaya ta filem kang judhule SETAN BUDEG nalika taun 2008, TULALIT (2008), lan TIREN: MATI KEMAREN (2008). Film kang paling anyar kang dibintangi Kiwil ya iku filem kang judhulé TUSUK KUNTILANAK taun 2009. Ing filem iki, Kiwil akting bareng karo Dewi Perssik.
Kiwil nerangaké yèn sesambungané dhèwèké karo bojoné kang sepisanan lan kang kapindho tansah apik. Kiwil nerangaké kunciné ya iku kuduné nduwéni sikap adhil ing rumah tanggané. Kiwil uga nerangake yèn dhèwèké ora nolak yèn kudu kawin manèh.
Kiwil nerangaké supaya harmonis kuduné ora kena pilih kasih tumrap bojo kang kapisan apadené kang kapindho.

Cathetan suku 

Aktor Indonésia
Pelawak Indonésia
Lair 1972
Eddy Sudihardjo utawa kang luwih misuwur kanthi jeneng Eddy Sud () iku salah siji pelawak Indonésia. Eddy Sud misuwur nalika taun 1960-an.

Eddy Sud iku lulusan SMA De Britto lan Universitas Gadjah Mada. Eddy Sud miwiti dadi pelawak nalika taun 1960-an lumantar grup lawak EBI bareng karo Bing Slamet lan Iskak. Nalika taun 1967, Ateng banjur nggabung ing EBI. Sawisé iku jenengé banjur diowahi dadi Kwartet Jaya. Eddy Sud kang mimpin grup lawak iki. Saliyané Kwartet Jaya, Eddy Sud uga tau mimpin Aneka Ria Safari nalika taun 1980-an.

Eddy Sud nikah kaping pindho. Sawisé bojone kang sepisanan ya iku Lili Rosiana séda, Eddy Sud banjur nikah manèh karo wong wadon kang jenengé Itje Trisnawati, salah siji penyanyi Indonesia. Nanging pungkasané Eddy Sud lan Itje Trisnawati uga pegatan. Saka nikahé karo Lili, Eddy Sud nduwé anak cacahé papat, ya iku Irawan Achmad, Dewi Tjahyani, Subuh Priyadi, lan Indah Safariani. Dené saka nikahé karo Itje, Eddy Sud nduwé anak kang cacahé loro ya iku Eka Sutrisnawati lan Eti Suryawati.

Cathetan uku 

Pelawak Indonésia
Aktor Indonésia
Suku Manchu (basa Manchu:  (manju); Hanzi: 滿族, hanyu pinyin: manzu) iku saka limang suku kang gedhé ing Cina utawa Républik Rakyat Cina. Suku iki makmur nalika ngadegaké Dinasti Qing kang mrentah wiwit taun 1644 nganti tekan 1911.
Wong Manchu kurang luwih ana 10 yuta, lan akèhé ana ing Cina Lor. Warga suku Manchu paling akèh urip ing Liaoning. Suku Manchu iki sajarahé dawa, kurang luwih wis 2000 taun.

Warga suku Manchu kagolong ètnis Tungusic saka Mansuri, saiki ana ing sisih wétan lor Cina. Suku Manchu anggoné kuwasa ing Cina kurang luwih wis 300 taun.

Dinasti Ming kang bubar nalika taun 1644 banjur diganti déning Dinasti Qing. Nalika taun 1616, pimpinane suku Manchu, Nurhaci kang mimpin nalika taun 1559 tekan 1626 dadi mungsuhe dinasti Ming, banjur ngadegaké Later Jin Dynasty (后金, Hou Jin, diwaca Ho Cin). Nurhaci banjur yasa kekuwatan kanggo ndadèkaké siji bangsa Manchu kanggo ngrebut Mukde (saiki dadiShenyang). Taun 1636 anaké Nurhaci kang arane Huang Taiji mimpin bangsa Manchu banjur ngajak wong-wong Suku Han kang padha ora seneng karo Dinasti Ming lan wong Mongol ngganti jeneng Hou Jin dadi Dinasti Qing lan jeneng iku dadi jeneng dinasti ing Cina.

Cathetan sikil 

Suku bangsa ing Cina
Cina
Sajarah Cina
Budi Prihatin utawa kang kondhang kanthi jeneng Budi Anduk (). Budi Anduk iku salah sijiné komedian Indonesia.

Budi Anduk miwiti karir dadi figuran program Ngelaba (Patrio) nalika taun 1996. Nanging jeneng Budi Anduk wiwit misuwur nalika akting ing program sitkom Tawa Sutra. Program iki disiyaraké salah sijiné stasiun televisi swasta ya iku ANTV. Saliyané iku, Budi Anduk uga akting ing acara Untung ada Budi ing ANTV. Saiki Budi Anduk uga wis dadi bintang ing loro filem layar lebar kang judhulé Tiren: Mati Kemaren lan Tulalit. Film iki dibintangi Budi Anduk nalika taun 2008.
Saliyané akting ing acara-acara komedi, Budi Anduk uga akting ing sinétron. Sinetron kang tau dibintangi Budi Prihatin kaya ta AZAB ILLAHI, LESEHAN, OK-OK BOS, lan KLINIK 24 JAM.
Budi Anduk krama karo wong wadon kang jenengé Nurhayati alias Neneng. Budi Anduk lan Nurhayati krama nalika tanggal 25 Mèi 2007.
Ana kang ngabaraké yèn jeneng acara TAWA SUTRA XL kang diowahi dadi TAWA SUTRA BISAA AJAA kang diproduseri karo Nubby, kasebabaké amarga Budi kerep muni Bisa aja.. ing panggonan syuting.

Cathetan suku 

Pelawak Indonésia
Wong Jakarta
Lair 1968
Wong Miao (Hanzi: 苗族; basa Vietnam: Mèo utawa H'Mông; Thai: แม้ว (Maew) atau ม้ง (Mong); Burma: mun lu-myo)) iku wong kang minoritas gedhé ing Républik Rakyat Cina. Wong Miao iku akèh kasebar ing sisih kidul Guizhou, sisih kulon Guangxi lan Hainan. Wong iki uga kasebar ing provinsi liya minangka wong kang lagi lelana. Ing sajabané Tiongkok, wong iki uga ana kang urip ing Asia Kidul Wétan, kaya ta Laos lan Vietnam. Kajaba iku, uga ana kang urip ing Éropah, Kanada, lan Amérika.

Wong Miao duwé basa Miao, nanging basa iki ora duwé tulisan dhéwé. Wong iki asliné isih turuning Wong Nanman kang ana ing jaman Dinasti Han. Jeneng Miao iku aran kango wong Hmong ing Républik Rakyat Tiongkok.

Ing CIna, kurang luwih ana 4 yuta wong wong Miao kang urip ing Guizhou, banjur papan iku diarani Provinsi Wong Miao. Ana 97% Wong Miao urping kutha Tai. Ètnis Miao cacahé ana patang golongan, ya iku:
 Ghao Xong (Red Miao) mapan ing sakuloné Hunan.
 Hmu, gha Ne (Ka Nao) (Black Miao) mapan ing kidul wétané Guizhou.
 A-Hmao, (Big Flowery Miao) mapan ing lor kuloné GuiZhou lan ing wétan-loré Yunnan.
 Hmong, (White Miao) Mong, (Green (Blue)) Miao, Small Flowery Miao; mapan ing kidulé Sichuan, ing GuiZhou lan kidulé Yunnan.

Cathetan sikil 

Cina
Suku bangsa ing Cina
Ben Kasyafani () iku salah sijiné panatacara saka Indonésia. Dhèwèké iku VJ MTV, dhèwèké bisa mlebu donya hiburan amarga mèlu aacara MTV VJ Hunt 2007. Ben Kasyafani nikah karo Marshanda, nalika dina Sabtu tanggal, 2 April 2011, jam 11:25 Hotèl Sofyan Betawi, Mèntèng, Jakarta Pusat. Sadurungé, Ben Kasyafani dadi VJ MTV, dhèwèké dadi penyiar ing Radio Prambors, Jakarta lan panatacara ing televisi. Ben kuliah ing Fakultas Hukum Universitas Pelita Harapan, Tangerang.
Ora namung dadi panatacara, Ben uga tau dadi paraga ing filem kang irah-irahé Musik Hati, ing taun 2008.

Filmografi 
Film kang tau dibintangi Ben Kasyafani:
 Musik Hati dirilis taun 2008

Cathetan suku 

Pranata cara Indonésia
Aktor Indonésia
Wong Jakarta
VJ MTV Indonésia
Benny Likumahuwa () ya iku musisi senior saka Indonésia.
Dhèwèké sinau babagan musik kanthi autodidak.
Wiwitané dhèwèké mainaké bongo, nuli ganti karo bas dadi piranti musik mligi.

Dhèwèké uga tau nyoba mainaké klarinèt, saksofon lan sinau nyebul piranti musik
trombon nalika seneng karo musik jazz.
Nuli dhèwèké nggabung karo grup band Cresendo saka Bandung.
Bebarengan karo grup band The Rollies, Benny Likumahuwa keconggah rekaman kanggo Polygram ing Singapura sarta
tur mubeng-mubengi Indonésia.
Dhèwèké iku kakang saka musisi Utha Likumahuwa, kang nyambut gawéné uga dadi musisi musik jazz.

Ing sasi Juli 2011, dhèwèké nganakaké penggalangan dana Charity Nite For Utha Likumahuwa.
Tujuan saka acara mau ya iku kanggo ngréwangi béya pangobatan Utha Likumahuwa.
Akèh artis kang mèlu nyengkuyung panggalangan dana mau, kaya ta
artis Ermy Kulit, Vonny Sumlang, Mus Mujiono, Syaharani, lan Ruth Sahanaya uga mèlu ngrewangi.

Karir 

Kiprahé Benny Likumahuwa ing donya musik jazz ora mudhun, nanging dhèwèké tetep waé aktif
lan mbentuk The Augersindo lan main mubeng-mubeng ing laladan Asia.
Nanging wusanané ing taun 1980 Benny bali manèh menyang Jakarta lan nggabung bareng karo Ireng Maulana All Star.
Benny aktif partisipasi ing acara festival jazz ora namung ing negriné dhéwé, dhèwèké uga kerep menyang jaban rangkah kanggo nekani festival jazz, kaya ta nalika taun 1997 dhèwèké nekani The International Dixie Land Festival ning Dresden, Jerman lan The North Sea Jazz Festival, ing The Hage, Walanda.

Wiwit taun 2006, bebarengan karo Todung Pandaitan, Gilang Ramadhan, Donny Suhendra, Krisna Prameswara, lan Annette Frambach nggawé Glagiresik Music Lab.
Ing tanggal 7 februari 2009, Benny bebarengan karo anaké ya iku Barry Likumahuwa kang uga nyambut gawé dadi musisi ning musik jazz nggelar sawijining konsèr kang tajuké Jazz Concert Continously.
Konsèr iki sakaligus dadi kisahé nglakoni karir musik Benny.

Cathetan suku 

Pemusik jazz
Tokoh Indonésia
Musisi Indonésia
Bolot () duwé jeneng asli Muhammad Sulaeman. Dhèwèké iku pelawak lan dadi paraga ing lenong Betawi. Nalika ing panggung, dhèwèké dadi wong goblok kang bisane mung ngrungokaké babagan dhuwit lan wong wadon. ning lawakané dhèwèké dikancani karo Malih Tong-Tong. Ora mung dadi paraga komedi kang dilakoni déning priya kuru iki, nanging uga ana filem liyané kang tau diperagakaké dhèwèké.
Jenengé sempet kacathet dadi pemeran minor ing filem-filem kaya ta filem kang judhulé MAS SUKA, MASUKiN AJA BESAR KECIL IT'S OKAY, filem
kang dirilis nalika taun 2008 lan SEHIDUP (TAK) SEMATI, kang dirilis nalika taun 2010.

Kabar paling anyar babagan dhèwèké ya iku dhèwèké lagi meluni apa kang dilakoni déning kanca-kancané ing
donya hiburan. Dhèwèké bakal nyoba ngurusi donya pulitik ing Indonésia.

Wiwitan taun 2010, Bolot gawé geger. Dhèwèké bakal dadi Calon Walikota Tangerang Selatan ing Pilkada kang dianakaké sasi Oktober taun 2010. Sanajan ora ana kepastian saka parté pulitik babagan panjurung marang Bolot, nanging dhèwèké ngakoni yakin lan siyap dadi Walikota ing papan panggonan kang uga tau dipanggoni Rano Karno nalika ana ing donya pulitik iki.

Nanging ing tegah-tengahing taun 2010, Bolot ngabaraké manawa dhèwèké mung dadi Juru Kampanye kanggo pasangan Yayat Sudrajat lan Norodom supaya dadi kepala laladan ing Tanggerang Selatan, Banten.

Filmografi 
 Mas Suka, Masukin Aja-Besar Kecil I'ts Okay (2008)
 Sehidup (Tak) Semati (2010)
 Ada Apa dengan Pocong? (2011)

Sinetron 
 Pepesan Kosong (1993-1995)
 Angkot Haji Imron
 Nyai Dasima (1995)
 Pelangi di Rumah Susun
 Neo Pepesan Kosong
 Biang Kerok (1996)

Cathetan suku 

Lair 1942
Pelawak Indonésia
Aktor Indonésia
Brandon De Angelo () dhèwèké iku penari kang miwiti kondhang ning masarakat amarga meluacara adu bakat ning Indonésia Mencari Bakat kang dibabarake ing televisi swasta.
Kondhang ning masarakat Indonésia kanthi jeneng Brandon IMB. Brandon uga kondhang karo jeneng Brandon de Angelo déning fansé kang akehé nganti jutaan kang ngakuni nggabung karo fans club kang ditujukaké kanggo njurung Brandon, fans club iku arané Brandonizer.

Ing acara Indonesia Mencari Bakat, Brandon kang umuré isih 8 taun bisa nggawe para juriné kesengsem lan bisa nggawe seneng para pemiarsa ing kabèh daerah ing Indonésia amarga kaprigelané njoged hip-hop kaya ta penari professional diwasa. Karo èksprèsi, obahan, lan tèhnik kang apik banget, Brandon bisa lumebu nganti tekan babak final bebarengan karo finalis-finalis liyané kang umuré
luwih tuwa saka dhèwèké. Brandon De Angelo iku peserta ajang pencarian bakat saka Surabaya,
bebarengan karo finalis-finalis liyané, kaya ta Klantink lan Fay Nabila. Nganti awal sasi Agustus taun 2010, Brandon isih ana usaha kang mantep kanggo meluni babak final karo panjurung para fansé kang setia.

Ning taun 2011 pasé ning sasi Juni, Brandon de Angelo kang wis akèh éntuk tawaran kanggo modhel iklan produk-produk ning Indonésia. Dhèwèké éntuk tawaran kanggo mainaké peran ning filem kang irah-irahané Langit Biru. Brandon manfaataké wektu preinané kanggo kagiyatan syuting, manawa ora lagi prei dhèwèké njaluk idin maring sekolahané. Ora namung aktif ing sekolah, dhèwèké uga ngisi kagiyatané kaya gladhèn njoged. Dhèwèké duwé kepinginan bisa dadi penari kang bisa go internasional.

Cathetan suku 

Aktor Indonésia
Penari Indonésia
Tokoh Surabaya
Ruth Lidwina Rebecca "Becky" Tumewu () dhèwèké iku MC, presenter, penyanyi, penyiar radio, lan pembawa acara ning donya hiburan Indonésia, dhèwèké iku tau tampil ning sinétron komedi Lenong Rumpi lan Harry-Harry Mau.
Kondhang ning masarakat Indonésia amarga dadi presenter lan uga tau dadi paraga ning sinétron-sinétron televisi Indonésia.

Dhèwèké racaké diundhang karo jeneng Becky, dhèwèké tau mbintangi sinétron komedi Lenong Rumpi lan Harry-Harry Mau.

Becky dhéwé iku garwané priya kang duwé jeneng Johannes Theodorus Darmawan, karo Johannes dhèwèké dikaruniai anak wadon loro,
dijenengi Tara Marie Dermawan lair ning taun 2000 lan Kayla Zefanya Dermawan kang lair ning taun 2003.

Ora namung iku, Becky uga tau dadi penyiar radio Prambors FM lan pembawa acara kanggo program-program TV, kaya ta acara Selamat Pagi Indonésia kang diputer ning RCTI,
Pista (diputer ning Indosiar), The Plaza (diputer ning Metro TV), lan program-program talkshow liyané.

Dhèwèké kekancanan cedhak karo Titi DJ, Titi DJ kang nalika
iku olih masalah ning kauripan pribadiné karo garwané sok ngejak
Becky kanggo carita lan ngerampungaké masalahé bebarengan.
Becky kang wis sok weruh kadadian kang gawé masalah ning
kulawarga iku nganggep manawa Titi DJ iku wanita kang tegar
lan kuat manawa olih masalah kaya mangkono iku.
Meski akèh masalah, Titi DJ tetep njaga gayutan karo kanca-kancané, lan tetep nganggep
para kancané, kaya ta Bucek, Andi lan Ovy karo nyimpen kabèh masalah-masalahé.
ora mbeberaké bab-bab kang ora patut dicaritakaké, meski akiré kancané mau ora bisa nyimpen rahasia kanthi primpen.

Presenter 
 Selamat Datang Pagi (RCTI)
 Pista (Indosiar)
 The Plaza (Metro TV)
 Hari Anda (TV7)
 Siapa Berani? (Indosiar)

Penyiar radio 
 Prambors FM (Radio)

Album 
 Becky (1999), Ceepee Production

Cathetan suku 

Pembawa acara Indonésia
Wong Jakarta
Penyiar radio Indonésia
Aktris Indonésia
Penyanyi Indonésia
Tokoh Kristen Indonésia
Tokoh Minahasa
Henry Laurence Gantt (1861-23 November 1919 ing Calvert Country, Amérika) ya iku konsultan manajemen kang duwé latarbelakang insinyur mékanik kang nyipta peta Gantt (Gantt Chart) misuwur.

Biografi 
Henry Laurence Gantt lair ing Calvert County, Maryland, Amérikah Sarékat. Gantt lulus saka sekolah McDonogh taun 1878 lan nyambut gawé ing Johns Hopkins College minangka guru tèhnik mesin lan juru gambar. Ing taun 1887, dhèwèké nggabung karo Frederick Winslow Taylor nalika migunakaké téyori manajemen ilmiah ing Midvale Steel lan Bethlehem Steel nganti taun 1893.

Gantt Chart 
Gantt Chart minangka gambaran saka warna-warna bagan kang duwé fungsi kanggo:
 Nemtokake durasi gawéan tumrap ngrembakane wektu.
 Perencanaan lan penjadwalan proyek gawéan.
 Pamantauan majuning proyek gawéan.

Cathetan suku 

Lair 1861
Pati 1919
Doadibadai Hollo utawa Badai () ya iku musisi saka Indonésia uga kibordis saka grup band Kerispatih sarta project band-né, Brand New Storm. Dhèwèké iku anak saka pasangan Alm.H.P.Hollo lan Ibu-Barnest Helena. Badai iku anak bontot saka patang sadulur, ya iku dhèwèké dhéwé, Leo, Grace, lan Yohanna.

Priya kang kondhang ing masarakat Indonésia dadi musisi, penulis lagu lan arrangger iki duwé awak kang dhuwuré 165 cm lan abot 68 kg. Dhèwèké seneng dolan-dolan lan dolanan musik. Badai bisa olèh inspirasi gedhé dhéwé kanggo ngripta tetembangan lan nglakoni kariré ing donya musik.

Badai nglulusaké pendhidhikané ing Universitas Trisakti Jakarta, sawisé nglakoni jenjang-jenjang pendhidhikan sadurungé ing sekolah. Kawit taun 1983 nganti taun 1993, dhèwèké sinau ing Sekolah Tarakanita, ing TK, SD, lan SMP. Ing jaman SMAné dilakoni ing SMA PSKD I Jakarta, lan sawisé Badai mutusaké kanggo njupuk pendhidhikan tinggi ing jurusan Tèknik Mesin kang dilakoni déning dhèwèké ing taun 2000.

Sawisé lulus pendhidhikan resmi, Badai nglakoni pendhidhikan ing babagan musik kaya ta apa kang disenengi déning dhèwèké ing Indonésia Music Institute, Jakarta Wétan kanggo Professional Program 2th, Faculty of Keyboards kwit taun 2000-2004.

Ora mung pendhidhikan formal kang dilakoni déning dhèwèké, Badai uga asring mèluni kursus-kursus,
kaya ta Yamaha Electone ing taun 1984-1985, Indra Lesmana Jazz Workshop, Jakarta nalika taun 1986-1990, uga Jazz Course with Khrisna Siregar, Chic’s Music Jakarta nalika taun 2002-2003.

Karir 
Priya kang ngaku wedi nunggang montor mabur lan émosian iki kondhang ing masarakat Indonésia sawisé kiprahé ing donya musik bebarengan karo Kerispatih, grup musik kang nggawé dhèwèké kondhang. Ing grup band Krispatih, dhèwèké nyekel keyboard. Jeneng kang karan-sebut dadi pentolan lan motor band iki, ora mung Sammy, sang vokalis, kang tau olèh kasus babagan narkoba. Badai uga sempet ngantèkaké Sammy dadi vokalis sauntara Kerispatih.

Nanging awal taun 2010, Badai ngaku manawa dhèwèké duwé niyat kanggo solo karir, kaya ta apa kang diniyati déning dhèwèké kawit taun 2008. Ing taun Juni 2010, Badai nepungaké band anyaré Brandnewstorm kanthi personel Badai (keyboard), Arief (gitaris Kerispatih), Enwil (mantan vokalis band Aladin), Deva (mantan drummer band Pilot), Eltrino (bassis).

Diskografi

Bebarengan karo Kerispatih 
 Kejujuran Hati (2005)
 Kenyataan Perasaan (2007)
 Tak Lekang Oleh Waktu (2008)
 Semua Tentang Cinta (2009)
 Kerispatih and Friends (2010)-kompilasi

Bebarengan karo Brand New Storm 
 S.H.E.R (Soul, Heart, Energy, Responsive)

Cathetan sikil 

Tokoh Indonésia
Musisi Indonésia
Wong Jakarta
Alumni Universitas Trisakti
Tokoh Kristen Indonésia
Azis Mangasi Asiagian dikenal kanthi jeneng Azis Jamrud, lair ing tanggal 
 Cimahi, Jakarta, Indonésia.
Aziz Jamrud iku salah sijiné juru main gitar saka grup cadas Jamrud kang uga dadi motor ing grup musik mau.
Dhèwèké iku ngliris musik uga digabungaké karo musik trash metal kang duwé lirik-lirik tembang kang kocak lan rada blak-blakan.

Awit dhèwèké isih rumaja lan miwiti kariré ing donya musik, musisi iki uga didayani karo
musik-musik rock.
Dhèwèké uga tau mbentuk band kang dijenengi Jam Rock, kang pungkasané dadi cikal bakalé band Jamrud kang isih kondhang nganti saiki.
Saiki dhèwèké isih dadi panyumbang paling akèh ing grup band mau, ora kaya personil liyané ing grup band Jamrud.

Aziz iku salah sijiné personil kang paling setya karo grup musik Jamrud.
Sanajan grup musik mau tau ngalami ganta-ganti personil, nanging bapak kang wis duwé anak telu iki isih seneng lan isih semangat nggawé grup musik rock iki urip ing masarakat.
Grup musik iki tau ditinggal lunga déning vokalisé, ya iku Krisyanto, nanging iku mau malah nggawé dhèwèké tambah semangat kanggo majukaké grup musik Jamrud kang duperjuangaké kawit mbiyen.

Ing kauripan pribadiné, dhèwèké urip bebarengan karo Dian Firdianie. Dhèwèké uga kerep nyambut gawé bebarengan nggarap album para penyanyi liyané kaya ta penyanyi Nicky Astria, minangka kagolong musisi kang kondhang. Aziz uga kerep kolaborasi musik karo musisi kelas donya kaya ta White Lion lan Helloween.

Formasi anyar saka grup musik kang dimotori déning dhèwèké ya iku Donald (ing vokal), Irwan (gitar),
lan Danny (drum). Kanggo nglengkapi formasi, dhèwèké nyekel gitar lan Ricky Teddy (bass).
Nalika Krisyanto metu saka grup musik mau, grup musik Jamrud bakal mati.
Sandy Handoko lan Fitrah Alamsyah kang tau dadi personil Jamrud, overdosis narkoba ning taun 1999.

Audisi ketat dilakoni dhèwèké lan Ricky Teddy, loro punggawa Jamrud kang isih nalika iku. Pungkasané para personil mau kang kapilih dadi péranganing saka rezim anyar Jamrud.

Cathetan suku 

Musisi Indonésia
Wong Jakarta
Ayudia Chaerani Albar kondhang ning masarakat karo jeneng Ayudia Bing Slamet () ya iku artis filem lan sinétron Indonésia.
Ayudia wis tau dadi pemaini sinétron-sinétron ning Indonésia kaya ta sinétron kang judhulé DOA DAN ANUGERAH, NIRMALA, BINTANG, PINTU HIDAYAH lan sinétron kang judhulé COWOK IMPIAN.
Ora namung iku dhèwèké uga tau njegur ning donya layar lebar, dhèwèké tau mbintangi filem garapan Deddy Mizwar.

Ayudia dhéwé iku putu saka pelawak senior ning Indonésia, Bing Slamet.
Dhèwèké iku anak saka pasangan Hilmansyah Bing Slamet lan Cindywati, kang bisa diomong dhèwèké iku
ponakan saka aktor lan penyanyi senior, Adi Bing Slamet, Iyut Bing Slamet
lan Uci Bing Slamet.

Ayu wis suwé ora katon ning layar kaca, amarga sempet repot karo pendidikané ning Universitas Binus, jurusan Manajemen.
Annaging dhèwèké balik manèh ning donya hiburan taun 2009, karo mbintangi sinétron stripping MELATI UNTUK MARVEL.

Ning gayutan pribadiné, dhèwèké ngakuni wis duwé pacar.
Anainging dhèwèké esih wegah kanggo mènèhi ngerti sapa pacaré ning masarakat umum.

Ning taun 2010, dhèwèké njukut cuti kuliyah kanggo bali manèh ngurusi pagawéané ning donya hiburan Indonésia.
Asliné dhèwèké main sinétron amarga niyat kanggo nyambut gawé temenanan, nanging nalika syuting ning episode 20, kuliahé wiwit keteteran.
Dhèwèké ora bisa mbagi wektu kanggo ngaso, ngerjakaké tugas kuliyah lan stripping.

Dhèwèké nargetaké kuliyahé kanggo gelis-gelis lulus, nanging ning sisih liyané dhèwèké ora kepéngin ninggal pagawéané ning donya hiburan kang wis gawé dhèwèké kondhang ning masarakat.
Dhèwèké kang kepéngin ngurusi loro-loroné ora bisa ngurus wektuné.
Dhèwèké iku mahasiswa semester lima ning Universitas Bina Nusantara jurusan Manajemen.

Wong tuwané loro uga pra tau ngelarang anaké kanggo njukut cuti kuliyah kanggo ngurusi pagawéané.
Wong tuwané percaya manawa dhèwèké bisa ngurusi awaké dhéwé lan bisa milih sing apik apik kanggo dhewewké.
Dhèwèké nganggep pendidikan iku wigati, nanging bisa sinau ning ngendi baé ora kudu formil nanging dhèwèké esih bisa sinau ning lokasi syuting,
pokoké aku kudu kelar, dhèwèké péngin ana gelaré ning mburiné jenengé kudu ana SE.

Pendidikan 
 SMP: SMPN 19 Jakarta
 SMA: SMAN 82 Jakarta

Filmografi 
 Ketika (2005)
 Satu Dalam Asmara (FTV)

Sinetron 
 Titipan Illahi I & II
 Nirmala
 Doa & Anugerah
 Bintang
 Cowok Impian
 Cincin
 Pintu Hidayah (Ada Cinta di Pesantren, Hidayah Idul Adha)
 Maha Kasih (Kerudung Yang Ternoda, Cinta Tulus Ibu Angkat Dibalas Air Mata)
 Mega FTV RCTI (Mendadak Artis) sebagai Viska
 Mega FTV RCTI (Cewek Gue Norak Sekalee..!!) dadi Euis
 Pentas Sinema (Kecupan Kedua) dadi Yunita
 Aisyah dadi "Nita"
 Pemulung Cantik dadi "Nana"
 Hingga Akhir Waktu dadi "Nila"
 Kerudung Ajaib dadi "Dewi"
 Gadis si Kuli Wangunan dadi "Gadis"
 Balia Umur 24 Di Balik Klinik dadi Lia
 Cinta Bunga 2
 Melati untuk Marvel dadi Syarifah
 Si Cantik Dan Si Buruk Rupa
 Seruni (sinétron) dadi Aida
 Taxi

Cathetan suku 

Tionghoa-Indonésia
Arab-Indonésia
Ayudhia
Aktris Indonésia
Wong Jakarta
Ayu Anjani () iku bintang sinétron Indonésia kang kondhang awit mbintangi sinétron Lasmini. Dhèwèké miwiti dadi artis ing taun 2004 sawisé olèh juwara ing ajang pemilihan model ning majalah. Ayu Anjani iku anak saka pasangan Raraswanto lan Huda Listy. Ayu Anjani wis tau mbintangi sinétron-sinétron, tuladhané kang irah-irahé Maha Kasih, Perjanjian Cinta, Pintu Hidayah, Jaka Tarub, Jaka Tingkir.

Sinetron 
 Cinta SMU
 Maha Kasih
 Perjanjian Cinta
 Pintu Hidayah
 Lasmini
 Legenda Eps Siluman Ular Putih
 Si Cantik Dan Si Buruk Rupa eps Ratapan Anak Tiri
 Talak Tiga

Cathetan suku 

Aktris Indonésia
Tokoh Bandung
Sanny Aura Syahrani () ning masarakat kondhang karo jeneng Aura Kasih dhèwèké iku penyanyi saka Indonesia.

Karir 
Penyanyi anyaran ning Indonésia iki ngerilis albumé kang kaping pisanan dijuduli "Malaékat Penggoda" kang dirilis ning taun 2008. Dhèwèké iku finalis Miss Indonésia 2007 wakil saka provinsi Lampung iki ngunggulaké tembangan kang judhulé Mari Bercinta ning albumé kang kaping pisan. Tembangan iku kondhang karo single dance-hall.

Ora namung tembangan kang judhulé Mari Bercinta ana tembangan liyané ning album iku ya iku tembangan kang judhulé Harta Cinta, Tergila Padamu, Memori, Long Distance, Demi Cinta, Mata Keranjang, Di antara Kita, Ke Pucuk Asmara, lan tembangan kang judhulé Cinta Mati.

Aura tau dikabaraké lagi cedhak karo vokalis Samsons, Bams Samsons, uga karo Pasha Ungu lan Ariel Peterpan. Meski iku mau dibantah déning kenya ayu kang tau mbintangi filem kang judhulé "Asmara Dua Diana" kang dirilis ning sasi Dhésèmber 2008.

Ning debut filemé kang kapiing pisanan, Aura ora namung akting dhèwèké uga nyanyikaké soundtrack-é kang uga dadi album kaping loroné "Pucuk Asmara".
Album kang dirilis nin taun 2009 iki njagokaké tembangan Asmara lan Jangan Bilang Siapa-Siapa (duet bebarengan Aliya Sachi).

Saka layar lebar saiki Aura nyoba kanggo nyoba donya sinétron. Dhèwèké tau mainaké peran ning "Aura", ning filem mau dhèwèké kudu adu akting karo Fachri Albar lan Bertrand Antolin.

Ning awal taun 2010, dadi awal kang ora patiya nyenengaké kanggp dhèwèké. Amarga dhèwèké mangkir saka jadwal manggung ning Makassar nalika tangal 15 Januari, akiré pihak event organizer, Debindo Makassar bakal nuntut dhèwèké karo dhuwit kang lumayan gedhé ya iku Rp2,26 miliar. Miturut pihak menejemen, nalika iku Aura wis meh mangkat maring Makassar, nanging amarga ana masalah karo pacaré, Kiki Haryanto, Aura Kasih ora sida mangkat. Nganti saiki manajemené uga ora ngerti Aura Kasih ana ning ngendi.

Ning awal taun 2011, dhèwèké kena masalah manèh babagan mangkir panggung manèh. Dhèwèké nyoba kanggo ngerampungaké masalahé karo manajemen kang makarya sana karo dhèwèké. Dhèwèké diberitakaké didenda 5 milyar amarga masalah mangkir panggung iku. Nanging dhèwèké ora mbeneraké, dhèwèké uga ora kabur pirang wulan amarga dhèwèké mangkir, dhèwèké namung lagi sibuk ngurusi albumé kang paling anyar.

Diskografi 
 Malaékat Penggoda (2008)
 Pucuk Asmara (2009)

Filmografi 
 Asmara Dua Diana (2009)
 Persona Cinta Biyasa (2010)

Sinetrongrafi 
 PadaMu Kubersimpuh
 Cinta dan Kesetiaan (Produksi SinemArt - SEGERA 2011)

Iklan 
 Kozuii Slimming Suit (2008-2011)
 Frestea Green My Body (2009)
 GIV White (2009-2010)
 Sandal Dakkari (2011)
 LG (2011)

Cathetan sikil 

Aktris Indonésia
Penyanyi Indonésia
Peserta Miss Indonésia
Wong Jakarta
Paula Allodya Item kondhang karo jeneng Audy, ) dhèwèké iku penyanyi saka Indonésia.

Kulawarga 
Audy iku anak saka pasangan musisi jazz senior Jopie Item lan Evie Aquanthie Aziz. Dhèwèké iku anak katelu saka sadulur papat, saka kulawarga musisi jazz senior lan bojone mau.

Karir 
Wanita kang tau olih MTV Award kanggo kategori Indonésian Favorite MTV Awards 2004 iku, olih jejuluk 'diva ing tembé', sawisé lagu-laguné lan albumé sukses diedol ning pasaran. Tembangan-tembangan kang tau dirilis déning dhèwèké ya iku tembangan kang judhulé Pergi Cinta, Kini Ku Bahagia, Kan Berbinar, Cinta Sejatiku, Kekasih Sahabatku, Tak Kan Menyesal, Biarkanku, Sayang, Terlalu Lama, Untuk Sahabat (duet bebarengan karo Nindi), Itu Saja lan Without You (duet bebarengan karo Same Same).

Audy uga wis ngerilis album telu, kang duwé sesirah kang ora kaya lumrahé ning album-album mau. Albumé kang kaping pisan dewenehi label-18, kang dirilis nalika dhèwèké èsih nin umur 18 taun, ananing albumé kang kaping loroné tajuké 20-02, padha karo tanggal rilis album mau, padha uga kanggo albumé kang kaping teluné, 23-03 kang dirilis ning tanggal 23 Maret 2006.

Meski èsih betah kanggo njomblo, ora anggawe Audy ora duwé pagaweyan. Ora namung sibuk tampil off air lan on air, dhèwèké saiki lagi nyiapaké album comeback-é sawisé wis suwé ora katon. Prosès rekamané wis dilakoni, lan saiki lagi prosès mixing lan mastering. Patang taun vakum lan ngrasa luntang-lantung, ning sasi November 2009 Audy nyatakaké kanggo metu saka labelé, Sony BMG. Taun 2010, dhèwèké ngetokaké single Lama-Lama Aku Bosan, dadi tanda comeback-é maring panggung musik tanah air.

Kauripan pribadi 
Dhèwèké tau duwé gegayutan kasih karo personel Déwa 19 ya iku Tyo Nuros. Babaan uripé, Audy sok diwartakaké cedhak karo wong lanang, apa manèh sawisé dhèwèké pisah karo Tyo. Drummer Netral Enno, Didi Element, pemeran utama ning filem "Jatuh Cinta Lagi" Gary Iskak, pembalap Rifat Sungkar, aktor Junot, Christian Sugiono lan penyanyi Ariel Peterpan, tau dikaitaké karo wanita kang èsih milih kanggo dhèwèkan. Ning sasi Maret 2011, dhèwèké diwartakaké lagi cedhak karo priya liya manèh.

Album 
 18Hits Singel: Bila Saja, Menangis Semalam, Arti Hadirmu.
 20-02Hits Singel: Dibalas dengan Dusta, Lagu Sendu.
 20-02 RepackageHits Singel: Temui Aku.
 23-03Hits Singel: Untuk Sahabat, Pergi Cinta.
 Selalu TerdepanHits Singel: Lama-Lama Aku Bosan

Bebungah 
Bebungah kang tau ditarima déning Audi Item:
 Pangaji-aji MTV Indonésia 2003
 Most Favorite Female
 The Most Promising & Outstanding Young Diva (Dolce & Gabbana Awards)
 AMI 2003
 Sala Wanita Rock Terbaik
 Sala Wanita Pop Terbaik
 Album Pop Terbaik
 CLEAR TOP 10 AWARD 2003
 Funkiest Female
 Fabulous Album
 MTV ASIA AWARD 2004
 Favorite Artist Indonésia
 MURI 2004

Cathetan sikil 

Penyanyi Indonésia
Wong Jakarta
Tokoh Minahasa
Atalarik Syah () ya iku model, pemeran Indonésia, kakang saka Teddy Syah lan Attar Syah iki miwiti karir ning donya hiburan dadi model.
Dhèwèké iku kangmas kandung saka Teddy Syah, lan saiki esih dhềwềké.
Kanggo dhèwèké, urip dhếwế iku dadi pilihan.

Sinetron kang tau dibintangi dếning dhềwềké ya iku filem kang judhulé Sapu Jagat, Berikan Aku Cinta lan Pernikahan Dini.
Disusul sawisé iku, dhềwềké dadi paraga ning sinétron Cinta, ning sinétron iki dhềwềké meranakế bebarengan karo
aktris Desy Ratnasari lan Primus Yustisio.
Ning sinétron mau, dhềwềké meranaké priya kang duwé lelara asma kang umuré wis dikira-kira dếning dhokter.

Attalarik iku anak saka pasangan sutradara Fritz G. Schadtz (alm), lan sadulur saka Atilla Syach lan Attar Syah.
April 2011, Atalarik bali manềh ning donya modềl.
Dhềwềké dadi model awit taun 1996, dhềwềké mbalềni manềh lumaku ning catwalk kanggo partisipasiné ning acara bathik kudus karyané Barli Asmara.
Dhèwèké miwiti donya modelin 21 taun mbiyèn amarga dhèwèké nyoba-nyoba.
kualifikasi awaké kang dhuwur lan pasé bobot awake Attalarik angawế dhèwèké duwế kasempatan kanggo dadi model kondhang kang akiré
dhềwềké duwé akèh kasempatan kanggo nyambut gawế liyané ning donya hiburan televisi Indonésia.
Ora namung dadi model kang lumaku ning dhuwuring catwalk, dhềwềké uga dadi foto model acara-acara fashion.

Attalarik ngakuni manawa dhềwềké ora kangelan manawa kudu nglakoni pagawean kang tantangané bedha.
Malah ana kang ngira manawa pagaweané iku sawijinin alesan kenangapa dhèwèké durung duwé kanca kano urip bebarenan nanti saiki.
Ananin Attalarik ora tarima karo apa kang diomongaké iku, dhềwềké esih tetep luruh ananin manawa Gusti durung maringi meh ngapa manèh.
Dhewweké percaya manawa Gusti mènèhi dalan, manawa jodoh ya ora bakal lunga mengendi. Ddhềwềké luruh wong wadon kang ngerteni kasibukané.

SINETRON 
Sinetron kang tau dibintangi Atalarik Syah:
 PERNIKAHAN DINI
 SAPU JAGAT
 BERIKAN AKU CINTA
 CINTA
 PUTRI YANG DITUKAR
 KARMILA

BEBUNGAH 
Bebungah kang tau ditarima déning Atalarik Syah:
 Panasonic Gobel Awards 2011 kanggo kategori Aktor paling disenengi.

Cathetan suku 

Éropah-Indonésia
Modhèl Indonésia
Aktor Indonésia
Jason Statham
Henry Robinson Towne () ya iku insinyur mékanik lan pengusaha ing Amérika.

Panguripan 
Henry R. Towne ya iku anak saka John Henry lan Maria (Tevis) T. Towne. Henry R. Towne kuliyah ing University of Pennsylvania  (sekolah tèhnik lan sains trapan) saka taun 1861-1862, nanging dhèwèké ora ngrampungaké kuliyahe mau. Banjur, Towne nyambut gawé minangka juru gambar ing Port Richmond Iron Works, kang diduwèni déning IP Morris, Towne & Co. Ing taun 1863, Towne ditugasi ndandani kapal perang sarékat Massachusetts. Ing taun 1864-1866, Towne ngadegaké mesin kanggo memonitor US Navy. Sawisé perang, Towne nyinaoni tèhnik ing Paris, Prancis. In taun 1868, Towne minangka kamitran karo Linus Yale (présidhèn Yale Lock (kumpeni manufaktur)). Ing taun 1888-1889, Towne njabat minangka présidhèn saka American Society of Mechanical Engineers. Henry Robinson Towne kawin karo Cora E. White lan tiggal donya tanggal 15 Oktober 1924, ing New York.

Cathetan suku 

Lair 1844
Pimchanok Leuwisedpaibool (Thai:พิมพ์ชนก ลือวิเศษไพบูลย์) (lair ing tanggal 30 September taun 1992) utawi ingkang langkung tinepang kanthi asma Baifern Pimchanok inggih punika salah satunggaling artis wadon ingkang paling kondhang ing Thailand. Baifern utawi Fern kondhang sepisanan lumantar paragane kalawan Mario Maurer wonten filem First Love (Little Thing Called Love).

Pranala njaba 

Lair 1992
Aktor Thailand
Film Thailand
Jerry Siegel () ya iku penulis komik Superman kang misuwur banget ing taun kaping 20. Jerry Siegel wiwit nulis komik Superman karo Joe Suster (kanka rikala isih cilik) ing taun 1933. Wiwitane, komik Superman dipublikasekake minangka komik strip, nanging ora ana kang kepincut. Ing taun 1938 Superman wiwitane dipublikasekake, ing sawijining majalah komik. Komik iki ndadèkaké bisnis komik dadi misuwur banget.

Komik 
Komik kang ditulis déning Jerry Siegel ing antarané ya iku:
 Joe, Zaza Mystic, Joe Yank, Kid Cowboy , Script for Superman, Adam Strange, Legion of Superheroes, Fly-Man, Jimmy Olsen, Lois Lane, Supergirl (1959 - 1966).
 Script for Archie, Black Hood, Fly Girl, Mr. Justice, Shadow (1964 - 1967).
 Script for X-Men, Kazar, Human Torch (1970-an).
 Scripts for charcters from Disney (Junior Woodchucks) and Walter Lantz (Woody Woodpecker) (1967- 1970-an).
 Scripts for Disney stories (Donald Duck, Uncle Scrooge, Mickey Mouse) 1970-an.
 Script for The Starling 1983 - 1984.

Cathetan suku 

Lair 1914
Philadelphia () iku kutha gedhé dhéwé ing praja Pennsylvania ing Amérika Sarékat, Kutha iki dumunung ing gisiking Kali Delaware lan Kali Schuylkill  lan let-é watara 80 mil sakidul-kuloné New York City. Kutha iki minangka kutha sing paling padhet kalima ing Amérika Sarékat, kanthi sing ndunungi 1,526,006 jiwa. Philadelphia iku uga dadi pusat dedagangan, budaya, lan pendhidhikan ing lembah Delaware. Jejuluk populèr kutha iki ya iku Philly lan The City of Brotherly Love, jejuluk sing pungkasan iku dijupuk saka tembung Yunani ( (, ) "brotherly love", kasusun saka philos (φίλος) "loving", lan adelphos (ἀδελφός)  "brother").

Rujukan

Pranala njaba

 City of Philadelphia government
 Historic Philadelphia Photographs
 Greater Philadelphia GeoHistory Network – historical maps and atlases of Philadelphia
 philly.com – Local news
 Visitor Site for Greater Philadelphia
 Official Convention & Visitors Site for Philadelphia
 

 
Kutha ing Pennsylvania
Tembung silihan saka basa Yunani
Tilas kutha krajan Amérika Sarékat
Tilas kutha krajan nagara
Kutha ing Amérika Sarékat
Papan Anggegana Internasional Phu Quoc utawa Cảng hàng không quốc tế Phú Quốc utawa Sân bay quốc tế Phú Quốc iku sawijining papan anggegana kanthi kodhe IATA PQC dan kodhe ICAO VVPQ, sing nglayani tlatah Phu Quoc ing Tay Nam Bo, Viètnam. Papan anggegana iki duwé ukuran landhas pacu 3000 x 45 m. Adohé saka tengah kutha Phu Quoc kurang luwih 10 km.
Konstruksiné (International Terminal) diwiwiti sasi Agustus 2012, kanthi anggaran 810 milyar dolar AS.

Pamaburan bebarengan destinasi

Pranala njaba 
 Dirjen Perhubungan Udhara

Long Thanh
Suku Han (Hanzi sedherhana: 汉族; Hanzi tradhisional: 漢族; hanyu pinyin: hanzu) iku suku mayoritas kang ana ing Tiongkok. Sukuiki éntuk jeneng saka Dinasti Han lan duwé sajarah kang dawa wiwit 2200 taun kapungkur. jeneng Han kanggo ngarani bangsa Tiongkok wis  suwé , kadadéan iku amarga Dinasti Han kang makmur lan mrentah Tiongkok suwéné 400 taun punjul. Nalika Dinasti Han kuwasa akèh babagan kang maju, kaya ta kabudayan, nasionalisme, ékonomi, lan pulitik.

Suku Han iku suku kang gedhé dhéwé ing donya. 19 % saka wong donya, lan 91 % saka warga Cina iku asalé saka Suku Han. Suku Han akèh sing urip ing Asia, kaya ta Laos, Nepal, Tanzania, Kamboja, lan Thailand.

Suku Han duwé kurang luwih 4000 taun cathetan sajarah. Suku Han sumebar ing kabèh Tiongkok, lan padha migunakaké Hanyu Basa Han. Sajarah Hanyu dawa lan akèh duwé tetembungan. Saiki Hanyu migunakaké Hurup Blok pesagi (fangkui Hanzi), kang maju saka Jiaguwen lan Jinwen.

Wong suku Han iku sregep, lan prigel gawé kabudayan kang misuwur. Wiwit jaman Chunqiu(770-476 SM), wong Han wis miwiti yasa pertanian lan irigasi. Irigasi Dujiangyan di Sichuan dibangun nalika jaman Zhanguo(475-221 SM) nganti saiki isih bisa digunakaké.

Cathetan sikil 

Suku bangsa ing Cina